Prof. Mgr. **Jaroslav Miller**, M.A. Ph.D. (\* 8. január 1971, Šumperk) je český historik, od 1. februára 2014 rektor Univerzity Palackého v Olomouci. Do januára 2014 pôsobil ako vedúci Katedry histórie Univerzity Palackého v Olomouci. Odborne sa zaoberá mestskou problematikou, dejinami politického myslenia a v poslednom období taktiež otázkami českého a slovenského exilu.

Život
-----

Jaroslav Miller vyštudoval Gymnázium v Šumperku (1985 - 1989) a Filozofickú fakultu Univerzity Palackého v Olomouci v odboroch História - Ruská filológia a Literatúra - Anglická filológia a literatúra (1989 - 1995).[chýba zdroj] Od roku 1994 je univerzitným vyučujúcim. V štúdiu pokračoval v Central European University v  Budapešti (1996 - 1997 M.A. v odbore Raná novoveká história).[chýba zdroj] V roku 2000 absolvoval PhD štúdium na Univerzite Palackého v odbore Obecné dejiny. Na Central European University v Budapešti okrem MA štúdia v roku 2004 absolvoval PhD v odbore história. Históriu raného novoveku študoval taktiež na Oxfordskej univerzite (1999 - 2000). Medzi jeho učiteľov patril napríklad Josef Jařab, Ralf Dahrendorf, Stephen Greenblatt, či Robert John Weston Evans.[chýba zdroj] V roku 2005 sa habilitoval na docenta.

Absolvoval taktiež rad stáží na univerzitách a vo vedeckých ústavoch v Kanade, Maďarsku, USA, Spojenom kráľovstve, Nemecku a Austrálii. Dvakrát bol štipendistom prestížnej nemeckej vedeckej Nadácie Alexandra von Humboldta (2006, Marburg a 2010, Münster) a americkej Nadácie Andrew W. Mellona (2004, 2010 Wolfenbüttel). V roku 2008 obdržal štipendium Fulbrightovho programu na Georgia College and State University, USA. V rokoch 2010 / 2011 zastával miesto hosťujúceho profesora na University of Western Australia v Perthe. V roku 2012 ho veľvyslanec USA menoval do funkcie ambasádora Fulbrightovho programu v Česku.[chýba zdroj] K 1. februáru 2012 mu prezident Václav Klaus udelil titul profesora histórie. Od roku 2011 do januára 2014 zastával funkciu vedúceho Katedry histórie Filozofickej fakulty Univerzity Palackého v Olomouci.

Miller obdržal niekoľko akademických a vedeckých ocenení, medzi nimi aj „R. John Rath Prize for Best Study in Habsburg History" a „Best Urban History Monograph Award" v roku 2005. V roku 2008 vydalo prestížne britské nakladateľstvo Ashgate jeho monografiu *Urban Societies in East Central Europe, 1500–1700*. V roku 2010 publikoval v New Yorku a Budapešti (spolu s Lázslóm Kontlerom) monografiu *Friars, Nobles and Burghers – Sermons, Images and Prints : Studies of Culture and Society in Early-Modern Europe*.

Rektor Univerzity Palackého v Olomouci
--------------------------------------

V roku 2013 sa uchádzal o post rektora Univerzity Palackého v Olomouci na funkčné obdobie 2014 - 2018. Zvolený bol 16. októbra 2013, pričom vo voľbách porazil dovtedajšieho rektora Miroslava Mašláňa. 21. januára 2014 do funkcie vymenovaný prezidentom Milošom Zemanom. Vo funkcii je od 1. februára 2014. V opätovných voľbách bol jediným kandidátom, získal 18 nominácií a 20 hlasov členov univerzitného senátu. Nové obdobie začal k 1. februáru 2018.

Od roku 2021 bol rektorom Anglo-americkej vysokej školy. Od februára 2022 je námestník ministerstva školstva.

Publikácie
----------

* *Falcký mýtus. Fridrich V. a obraz české války v raně stuartovské Anglii*. Praha : Argo, 2004. 235 s. ISBN 80-7203-596-7.
* *Odložený zrod Leviatana. Krize stuartovské monarchie 1603–1641*. Praha : Argo, 2006. 229 s. ISBN 80-7203-695-5.
* *Uzavřená společnost a její nepřátelé. Město středovýchodní Evropy (1500 – 1700)*. Praha : NLN, 2006. 464 s. ISBN 80-7106-805-5.
* *John Barclay – Argenis: Intelektuální zdroje evropského absolutismu". Praha : Nakladatelství Lidové noviny, 2009.*
* *Jaroslav Miller, László Kontler: Friars, Nobles and Burghers – Sermons, Images and Prints: Studies in Culture and Society in Early Modern Europe". New York - Budapest: CEU Press, 2010. ISBN 978-963-9776-67-8.*

Referencie
----------

1. 1 2   *Rektoři olomoucké univerzity* [online]. Olomouc: Univerzita Palackého v Olomouci, [cit. 2014-12-10]. Dostupné online. (po česky)
2. 1 2   *Univerzita Palackého má nového rektora, příští čtyři roky ji povede historik Jaroslav Miller* [online]. Olomouc: Český rozhlas, 16.10.2013, [cit. 2015-05-08]. Dostupné online.
3. 1 2   *Jaroslav Miller* [online]. Olomouc: Univerzita Palackého v Olomouci, [cit. 2015-05-08]. Dostupné online.
4. 1 2 3 4   *Profil pedagoga: prof. Jaroslav Miller, M.A. Ph.D.* [online]. Olomouc: Katedra histórie Filozofickej fakulty Univerzity Palackého v Olomouci, [cit. 2015-05-08]. Dostupné online.
5. ↑   *CEU Alumnus Jaroslav Miller Elected Rector of Palacky University* [online]. Budapešť: Central European University, 2013-10-22, [cit. 2015-05-08]. Dostupné online.
6. ↑   *Prezident jmenoval nové profesory* [online]. Praha: Kancelář prezidenta republiky, 2012-02-01, [cit. 2015-05-08]. Dostupné online. (po česky)
7. ↑   Olomouc: Univerzita Palackého v Olomouci, [cit. 2014-12-10]. Dostupné online. (po česky)
8. ↑  OVČÁČEK, Jiří. *Prezident republiky jmenoval nové rektory* [online]. Praha: Kancelář prezidenta republiky, 21.01.2013, [cit. 2014-12-10]. Dostupné online. (po česky)
9. ↑  ČTK. *České noviny* [online]. ceskenoviny.cz, 2017-10-17, [cit. 2018-02-18]. Dostupné online.
10. ↑   *Rektor Univerzity Palackého Jaroslav Miller: Budoucnost vidím v celoživotním vzdělávání...* [online]. Mesto Olomouc, 2018-02-01, [cit. 2018-02-18]. Dostupné online.
11. ↑   *Tým ministra Gazdíka posílí Radka Wildová a Jaroslav Miller* [online]. msmt.cz, 2022-01-27, [cit. 2022-04-09]. Dostupné online.

Externé odkazy
--------------

* Osobní stránky Jaroslava Millera
* Profil pedagoga na stránkách UPOL

Zdroj
-----

*Tento článok je čiastočný alebo úplný preklad článku Jaroslav Miller na českej Wikipédii.*

Autoritné údaje: * abART: 103699
* BnF: 15892445n
* GND: 135799511
* ISNI: 0000 0001 0992 5462
* LCCN: n99259090
* NK ČR: jo20000076499
* ORCID: 0000-0003-3658-0150
* VIAF: 80256430
* WorldCat: lccn-n99259090